
Ministru kabineta sēdes protokollēmums

Noteikumu projekts "Grozījumi Ministru kabineta 2023. gada 4. jūlija noteikumos Nr. 374 "Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.5. pasākuma "Dalība starptautiskos izglītības pētījumos izglītības kvalitātes monitoringa sistēmas attīstībai un nodrošināšanai" īstenošanas noteikumi""

· 1. Pieņemt iesniegto noteikumu projektu.
· 2. Lai veicinātu Eiropas Savienības fondu 2021.–2027. gada plānošana perioda finansējuma apguvi, negaidot Eiropas Komisijas lēmumu par grozījumiem Eiropas Savienības kohēzijas politikas programmā 2021– 2027. gadam attiecībā uz elastības finansējuma pieejamību, atļaut Centrālajai finanšu un līgumu aģentūrai veikt vienošanās par projekta īstenošanu grozījumus, palielinot Eiropas Sociālā fonda Plus elastības finansējumu ne vairāk kā 1 059 518 euro, tai skaitā Eiropas Sociālā fonda Plus finansējums 900 591 euro un valsts budžeta finansējums 158 927 euro, no kuriem 466 988 euro, tai skaitā Eiropas Sociālā fonda Plus finansējums 396 940 euro un valsts budžeta finansējums 70 048 euro apmērā tiek novirzīts 4.2.2.5.pasākumam "Dalība starptautiskos izglītības pētījumos izglītības kvalitātes monitoringa sistēmas attīstībai un nodrošināšanai" (projekts Nr.4.2.2.5/1/23/I/001) un 592 530 euro, tai skaitā Eiropas Sociālā fonda Plus finansējums 503 651 euro un valsts budžeta finansējums 88 879 euro apmērā tiek novirzīts 4.2.3.1.pasākumam "Integrēta "skola-kopiena" sadarbības programma atstumtības riska mazināšanai izglītības iestādēs" (projekts Nr.4.2.3.1/1/24/I/001).
· 3. Izglītības un zinātnes ministrijai jāsagatavo un jāiesniedz izskatīšanai Ministru kabinetā informatīvo ziņojumu ar fiskāli neitrāliem priekšlikumiem par elastības finansējuma izmantošanu, ja netiek saņemts pozitīvs Eiropas Komisijas lēmums par plānotajiem grozījumiem Eiropas savienības kohēzijas politikas programmā 2021.-2027. gadam.
· 4. Valsts kancelejai sagatavot noteikumu projektu parakstīšanai.

